Hovedlagsmøte 15.04.2020

Tilstede: Olav, Britt, Eli, Arne Magnus, Oddveig Anne, Ole Einar, Kaj Morten, Mona

Skype/telefon – møte

1. Korona – situasjonen:

Fotball: hadde møte med kretsen rett før påske, teamsmøte. Ingen treninger enda. Regner med at kretsen innkaller til møte etter at skolen starter opp igjen. Kan trene med inntil 4 deltakere. Enighet i fotballstyret om at alt «settes på vent». Treningsavgiften i ÅIL halveres hvis vi ikke får trent før høsten. Utstyr er innkjøpt og alt er klart til vi kan starte opp.

Hockey/fotball: Rydde på baneanlegget. Må ha en ordinær dugnad i vår.

Ski: Har kjørt 46 turer på Pruterud i år, mye utgifter og lite inntekter. Fra 12. mars ble alt stoppet pga koronaen. Løypene har blitt kjørt i ettertid. Ingen klubbrenn i denne sesongen. Totalt sett en veldig rar sesong.

Idrettsskole: Har etterspurt svømmemerker til ungene. Ikke hatt noen avslutning. Ser an når vi har lov mht korona.

Vedtak: Ledere av undergrupper har ansvar for å følge opp aktivitetene.

1. Flerbruksmaskin:

Vi har søkt om støtte til flerbruksmaskin hos både Stange og Romedal brannkasse og Sparebankstiftelsen. Stange og Romedal har tilbakemeldt om at det er uvisst når de avholder møte om søknaden. Hva gjør vi hvis vi ikke får støtte? Kan Kaj Morten prøve å holde «maskina på handa»? Vedtak: Kaj Morten kontakter leverandør. Enighet om at vi ikke kan kjøpe så kostbar maskin uten å ha noen tilskudd fra sponsorer på plass før innkjøp.

1. Trimløype

På grunn av kort skisesong og korona, så har inntektsmulighetene for idrettslaget vært dårligere i år. Vi må tenke nytt, prøve å få brukere av folkehelsestien til å være med og støtte oss økonomisk. Hva gjør vi? Sette opp plakater om vips? Sette opp ei plakattavle med div informasjon om Åsbygda IL, løypenettet/stier – (vi ønsker et samarbeid med Romedal almenning); info om gapahuken, info om akebakken/lysløype/folkehelsesti, mulighet for å bli støttemedlemmer, info om Åsbygda il, løypekjøring, mulighet til å kjøpe en «stolpe.

Vedtak: Oddveig Anne lager «vips – plakater» som folieres og settes opp i løypa.

Tavle: Arne Magnus, Eli og Mona lager utkast tekst plakattavle.

Samarbeid RA: Olav og Jørn Kjelsberg tar kontakt med Romedal alm.

Orienteringssaker:

Salg av stolpe i folkehelsestien: Lager utkast til skilt til neste møte. Oddveig Anne lager forslag til kontrakt. ÅIL farger i skilt. ÅIL skjold.

«Åsbygda i mitt hjerte – koppen»: Olav har pratet med Julie på Nærbutikken og vi har bestemt at vi avventer til høsten pga korona - smitte, da butikken ikke har lov til å servere kaffe til kundene. Vi ønsker et forslag til kopp. Kontakter firma Åge A Olsen og ber Kjell om å lage en «testkopp»

Årsmøte: Frist 15. juni hos idrettskretsen (Eli har vært med på et teams – årsmøte som fungerte veldig bra) Vi bestemmer oss for hva vi skal gjøre når vi har hatt neste hovedlagsmøte.

Innkaller til neste møte – om 14 dager. Innkaller Liv Marit. 29. april kl. 19 på klubbhuset.

Møtet hevet 2010